OzLabs/hebrew-wiki-articles huggingface dataset:
אל-מניא (מחוז)

אל-מִניא (בערבית: محافظة المنيا) הוא אחד מ-27 מחוזות מצרים הממוקם במצרים העליונה (מרכז המדינה), על גדת הנילוס. בירת המחוז היא אל-מניא. שטח המחוז הוא 32 אלף קמ"ר, והוא החמישי בגודלו ומהווה 3.2% משטח מצרים. היום הלאומי של המחוז הוא ה-18 במרץ.

מיניה נחשב לאזור חקלאי ותעשייתי חשוב. בין הגידולים החקלאיים העיקריים שמיוצרים במחוז הם: קני סוכר, כותנה, שעועית, פולי סויה, שום, בצל, ירקות מסוגים שונים, עגבניות, תפוחי אדמה, אבטיחים וענבים. ייצורי התעשיות המקומיות כוללים עיבוד מזון, אריגה של כותנה, בשמים, שמנים ושומנים, ייצור מלט, חציבה (בעיקר אבן גיר) ויצירת לבנים.

באל-מיניה ישנו האתר הארכאולוגי קבר בני חסן.

אישים ידועים שהתגוררו בשטח המחוז לאורך ההיסטוריה הם הודא שעראווי, אחנתון (אשר התבודד באזור עם אשתו נפרטיטי), ח'ופו, עבד אל-חכים עאמר, אחמד חסן וטה חוסיין. למעלה מ-50% מתושבי המחוז הם נוצרים קופטים, הריכוז הגבוה ביותר במצרים. האוכלוסייה כפרית מאוד, ורק 18.9% מהתושבים גרים בערים.

בתחילת 2019 ארכאולוגים במצרים גילו קבר שמכיל 50 מומיות מהתקופה של בית תלמי במחוז אל-מניא.

==קישורים חיצוניים ==

* 
* 

==הערות שוליים==

קטגוריה:מצרים: מחוזות
אל-קליוביה

אל-קליוביה (בערבית: محافظة القليوبية) הוא אחד מ-27 מחוזות מצרים הממוקם במצרים התחתונה (צפון המדינה), בדלתא של הנילוס. בירת המחוז היא בנהא. העיר הגדולה ביותר במחוז היא שוברא אלח'ימה, ועיר גדולה נוספת היא אל-עובור.

שטח המחוז הוא 1,001 קמ"ר, מה שהופך את אל-קליוביה לאחד מן המחוזות הקטנים במצרים.

באל-קליוביה מתגוררים פחות מחמישה מיליון תושבים, כאשר מרבית (56%) מהתושבים מתגוררים בכפרים. הגידולים החקלאיים המובילים כוללים תירס, כותנה, חיטה, פירות הדר, בננות, תפוזים ומשמשים. בשנים 2012–2018 האיחוד האירופי השקיע כ-40 מיליון דולר בשיפור התשתיות במחוז. אל-קליוביה הוא המחוז המוביל במצרים בייצור עופות וביצים.

==קישורים חיצוניים ==

* 

קטגוריה:מצרים: מחוזות
גיום העשירי, דוכס אקוויטניה

גיום העשירי, דוכס אקוויטניה (1099 - 9 באפריל 1137), היה אביה של אלינור, דוכסית אקוויטניה, שהייתה נשואה ללואי השביעי, מלך צרפת, ולאחר מכן להנרי השני, מלך אנגליה.

==ביוגרפיה==
גיום נולד בשנת 1099 בטולוז, לגיום התשיעי, דוכס אקוויטניה ולפיליפה מטולוז, בתם של גיום הרביעי, רוזן טולוז ואמה ממורטן. זמן קצר לאחר לידתו יצא אביו למסע הצלב הראשון, ובחזרתו הוא נטש את גיום ואמו, ועבר להתגורר עם פילגשו דאנגרוז דה ל'איזלה בושאר. בעקבות כך היו היחסים מתוחים בין גיום לאביו, עד לאחר שבשנת 1121 התחתן גיום עם אאנור דה שאטלרו, בתה של דאנגרוז מאיימרי הראשון, רוזן שאטלרו.

גיום כרת ברית עם ז'ופרואה החמישי, רוזן אנז'ו, וביחד הם הביסו את אויביהם בנורמנדי. בפוליטיקה הבינלאומית, גיום תמך בתחילה באנטי-אפיפיור, אנקלטוס השני, שהתנגד, לאפיפיור אינוקנטיוס השני, אולם בשנת 1134 שכנע ברנאר מקלרבו את גיום להסיר את תמיכתו באנקלטוס ולהצטרף לאינוצנטיוס.

בשנת 1137 הצטרף גיום לעלייה לרגל לסנטיאגו דה קומפוסטלה, אך מת ב-9 באפריל במהלך הביקור. בהיותו על ערש דווי, הביע גיום את רצונו בפני לואי השישי, מלך צרפת שישמש כמגן על בתו אלינור, וימצא לה בעל מתאים. ואכן, לואי נטל עליה את חסותו, והשיא אותה לבנו לואי, דופן צרפת, אשר לימים מלך כלואי השביעי.

==משפחתו==
בשנת 1121 התחתן גיום עם אאנור דה שאטלרו, בתם של איימרי הראשון, רוזן שאטלרו ודאנגרוז דה ל'איזלה בושאר, ממנה נולדו לו 3 ילדים:
* אלינור, דוכסית אקוויטניה (1122–1204), התחתנה עם לואי השביעי, מלך צרפת, ולאחריו התחתנה עם הנרי השני, מלך אנגליה
* פטרונילה מאקוויטניה (1125–1193), התחתנה עם ראול הראשון, רוזן ורמנדואה
* גיום אייגרט (1126–1130)

==אילן יוחסין==

==קישורים חיצוניים==

* 

קטגוריה:אצולה צרפתית
קטגוריה:ילידי 1099
קטגוריה:נפטרים ב-1137
יחסי ארגנטינה–מלזיה

יחסי ארגנטינה–מלזיה הם היחסים הדיפלומטיים שבין הרפובליקה הארגנטינאית לבין מלזיה.

== סקירה כללית ==
היחסים הדיפלומטיים הרשמיים בין ארגנטינה למלזיה כוננו ב-7 ביוני 1967, ארבע שנים לאחר הקמתה של מלזיה. באוגוסט 1983, נפתחה בקואלה לומפור שגרירות. מלזיה פתחה את שגרירותה בבואנוס איירס ב-1989. היחסים בין המדינות הם לבביים. ב-23 באוגוסט 2011, סגני שרי החוץ של ארגנטינה ומלזיה דנו בסוגיית האנרגיה והמזון. במהלך הדיון, הסגנים הדגישו את ההבנה הדו-צדדית ואת המשבר הכלכלי העולמי. המדינות הביעו עניין משותף בחיזוק הקשרים הכלכליים והמסחריים. המדינות חתמו על הסכם למניעת כפל מס בשנת 1997.

== יחסים כלכליים ==
בין מלזיה לארגנטינה קיים שיתוף פעולה כלכלי מלא. מלזיה מייצאת אל שוודיה סחורות בשווי מאות מיליוני דולרים וארגנטינה מייצאת אל מלזיה סחורה בשווי מאות מיליוני דולרים ואף יותר מכך.

בשנת 2015, שווי הסחורה שיוצאה ממלזיה לארגנטינה הוא 357 מיליון דולר אמריקאי והיא כללה בעיקר טלפונים, שמן דקלים, מיקרופונים, מעגלים משולבים ועוד. באותה שנה, שווי הסחורה שיוצאה מארגנטינה למלזיה הגיע לסך 996 מיליון דולר אמריקאי והיא כללה בעיקר תירס, סויה, זרעי שמן ועוד.

בשנת 2014, שווי הסחורה שיוצאה ממלזיה לארגנטינה הגיעה לסך 416 מיליון דולר אמריקאי והיא כללה בעיקר מדפסות, מיקרופונים, כרטיסי מסך ועוד. באותה שנה, שווי הסחורה שיוצאה מארגנטינה למלזיה הגיעה לסך 1.11 מיליארד דולר אמריקאי והיא כללה בעיקר סויה, שמן סויה, תירס ועוד.

== ייצוג ==
* ארגנטינה מיוצגת במלזיה על ידי שגרירות בקואלה לומפור, בירת מלזיה.
* מלזיה מיוצגת בארגנטינה על ידי שגרירות בבואנוס איירס, בירת ארגנטינה.

==קישורים חיצוניים==

== הערות שוליים ==
רובר הראשון, דוכס בורגונדיה

רובר הראשון, דוכס בורגונדיה (בצרפתית: Robert Ier de Bourgogne; 1011 - 21 במרץ 1076), היה בנו של רובר השני, מלך צרפת ומקים בית בורגונדיה.

== ביוגרפיה ==
רובר נולד בשנת 1011 לרובר השני, מלך צרפת ולקונסטנס מארל, בתם של גיום הראשון, רוזן פרובאנס ואדלייד מאנז'ו. אחרי מותו של איג, אחיו הבכור, מרדו רובר ואחיו אנרי באביהם וניצחו אותו, ואילצו אותו לחזור לפריז. בשנת 1031, לאחר מותו של אביו המלך, השתתף רובר במרד נגד אחיו אנרי, שבו הוא נתמך על ידי אמו, קונסטנס מארל . השלום הושג רק כאשר רובר קיבל את דוכסות בורגונדיה (1032).

לאורך שלטונו לא היה רובר אלא ברון שודד, שלא היה לו שליטה על הווסלים שלו, ואחוזותיו נשדדו לעיתים קרובות, בעיקר אלה של הכנסייה. רובר תפס את ההכנסות של בישוף אוטן ואת היין של הקנונים של דיז'ון, וכן פרץ את מנזר סן ז'רמן באוסר. בשנת 1048 הוא התגרש מאשתו, אלייה מסמור, ולאחר מכן היה אחראי לרצח אחיה ז'וקראן, ולרצח אביה, חמיו, דלמאס הראשון מסמור. באותה שנה, הבישוף של לאנגר, הרדווין, סירב להקדיש את כנסיית סנסי כדי שלא "להיחשף לאלימות הדוכס".

בנו הראשון, איג, נפטר בקרב בגיל צעיר, ובנו השני, אנרי, גם הוא מת לפניו, ובשל כך לאחר מותו של רובר ב-21 במרץ 1076, ירש אותו נכדו איג הראשון, דוכס בורגונדיה.

==משפחתו==
בשנת 1033 התחתן רובר עם אלייה מסמור, ובשנת 1048 הם התגרשו. לשניים היו חמישה ילדים:
* איג מבורגונדי (1034–1059)
* אנרי מבורגונדי (1035–1066). אביהם של איג הראשון, דוכס בורגונדיה, אודו הראשון, דוכס בורגונדיה ואנריקה, רוזן פורטוגל
* רובר מבורגונדי (1040–1113)
* סימון מבורגונדי (1045–1087)
* קונסטנס מבורגונדיה (1046–1093), התחתנה עם אלפונסו השישי, מלך לאון

לאחר מכן התחתן רובר עם ארמנגארד מאנז'ו, דוכסית בורגונדי, בתם של פולק השלישי, רוזן אנז'ו והילדגארד מזונדגאו, ממנה נולדה לו בת אחת:
* הילדגארד מבורגונדי (1056–1104), התחתנה עם גיום השמיני, דוכס אקוויטניה

==אילן יוחסין==

==קישורים חיצוניים==

* 

קטגוריה:השושלת הקפטינגית
קטגוריה:ילידי 1011
קטגוריה:נפטרים ב-1076
הקורפוס ה-64 (האימפריה הגרמנית)

הקורפוס ה-64 (וירטמברג) (בגרמנית: Generalkommando zbV 64 (Württemberg); תרגום מילולי: "הפיקוד הכללי מס' 64") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. 

==היסטוריה==
הקורפוס הוקם בינואר 1917 במהלך מלחמת העולם הראשונה, ובניגוד למבנה הקורפוס בצבא הקיסרות הגרמנית, שכלל 2 דיוויזיות אורגניות בכל קורפוס, החליט המטה הכללי הגרמני בשל מלחמת החפירות שהתנהלה בחזיתות השונות, להקים מפקדת קורפוס ללא יחידות אורגניות תחתיה, ואשר תאגד לעיתים אף 5 או 6 דיוויזיות.

הקורפוס הוצב בגזרה הדרומית בחזית המערבית, והיה חלק מפלגת הארמייה B, כחלק מקבוצת הארמיות אלברכט. הקורפוס נלחם באזור הרי הווז' עד סוף המלחמה, ולאחר מכן פורק הקורפוס.

==סדר הכוחות==
===30 באוקטובר 1918===
בסוף המלחמה, כלל הקורפוס את היחידות הבאות:
{| class="wikitable" border=0 
! קורפוס
! דיוויזיה
|-
| ROWSPAN=3 | הקורפוס ה-64
| דיוויזיית הלאנדווהר הבווארית ה-6
|-
| דיוויזיית הפרשים ה-4
|-
| דיוויזיית הפרשים ה-7
|}

==מפקדים==
* גנרל חיל הפרשים וילהלם קרל, דוכס אוראך (ינואר 1917–1919)

==לקריאה נוספת==
* קרון, הרמן (2002). הצבא הגרמני הקיסרי 1914-18: ארגון, מבנה, וסדרי כוחות (פורסם לראשונה ב-1937).
64
באטלגראונד (WWE)

{| class="wikitable" align="left"
|-
! colspan="3" align="center" | באטלגראונד
|-
! colspan="3" align="center" | מידע
|-
| ארגון || colspan="2" | WWE
|-
| מותג(ים) || colspan="2" | סמאקדאון (2017)
|-
| האירוע הראשון || colspan="2" | באטלגראונד 2013
|-
| האירוע האחרון || colspan="2" | באטלגראונד 2017
|}
"באטלגראונד" (באנגלית: Battleground או בעברית: "שדה קרב") היה אחד מאירועי השלם וצפה של ארגון ההיאבקות, ה-WWE, ושודר אחת לשנה בערוץ של ה-WWE Network. האירוע התקיים לראשונה בחודש אוקטובר של שנת 2013. שנה לאחר מכן מתכונת אירועי השלם וצפה שונתה והאירוע עבר לחודש יולי. בשנת 2017 האירוע הפך להיות בלעדי למותג סמאקדאון עקב פיצול המותגים.

האירוע היה אמור להיערך בשנת 2018, אך הוחלט לבטלו לאחר שה-WWE הודיעו שכל אירועי השלם וצפה שיתקיימו לאחר רסלמניה 34 יהיו בלעדיים לשני המותגים (גם Raw וגם סמאקדאון).

==תאריכים ואולמות==
{|class="wikitable" style="margin: 0 auto"
|style="background:#BBF; width:2em"|
|אירוע הבלעדי לתוכנית סמאקדאון
|}

{| class="wikitable"
|-
! מספר !! שם האירוע !! תאריך האירוע !! עיר ומדינה !! אולם !! הקרב המרכזי
|-
| 1 || באטלגראונד 2013 || 6 באוקטובר 2013 || באפלו, ניו יורק || פירסט ניאגרה סנטר || רנדי אורטון נגד דניאל בריאן על אליפות ה-WWE הפנויה
|-
| 2 || באטלגראונד 2014 || 20 ביולי 2014 || טמפה, פלורידה || טמפה ביי טיימס פורום || ג'ון סינה (א) נגד רנדי אורטון נגד קיין נגד רומן ריינס בקרב מרובע על אליפות ה-WWE העולמית במשקל כבד 
|-
| 3 || באטלגראונד 2015 || 19 ביולי 2015 || סנט לואיס, מיזורי || סקוטרייד סנטר || סת' רולינס (א) נגד ברוק לסנר על אליפות ה-WWE העולמית במשקל כבד
|-
| 4 || באטלגראונד 2016 || 24 ביולי 2016 || וושינגטון די. סי. || ורייזון סנטר || דין אמברוז (א) נגד רומן ריינס נגד סת' רולינס על אליפות ה-WWE
|- style="background:#BBF;
| 5 || באטלגראונד 2017 || 23 ביולי 2017 || פילדלפיה, פנסילבניה || וולס פארגו סנטר || ג'ינדר מהאל (א) נגד רנדי אורטון בקרב כלא פנג'אבי על אליפות ה-WWE
|-
! colspan="6" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==קישורים חיצוניים==
* 

קטגוריה:מופעי ה-WWE
סדר יום (תוכנית רדיו)

סדר יום היא תוכנית אקטואליה יומית ברדיו בהגשתה של קרן נויבך, המתמקדת בנושאים חברתיים-כלכליים ומשודרת בתחנת הרדיו "כאן ב".

==היסטוריה==
התוכנית שודרה לראשונה ברשת ב' של קול ישראל בספטמבר 2008, במקומה של תוכנית האקטואליה "עניין אחר". מגישת התוכנית מיומה הראשון היא קרן נויבך. התוכנית החלה לעסוק בנושאים חברתיים-כלכליים תוך סיקור עומק של נושאים אלה, בהם מתווה הגז, הרפורמה בבריאות הנפש, תנאי אשפוז של פגועי נפש, זכויות עובדים, פנסיות וביטוחי בריאות. בפינת "הוועדה המסדרת" הועלו לשידור אישים מתחלפים שהציגו נושאים שונים שעל סדר היום. בין משתתפי הפינה: עודד שחר, בן דרור ימיני, יפעת ארליך, קלמן ליבסקינד, שוקי טאוסיג, אלישיב רייכנר, ענת סרגוסטי, הני זובידה ועוד. אחת לשבוע התארח אמן אורח שביצע משירו בהופעה חיה.
בעבר הגיש אחת לשבוע את התוכנית עמיקם רוטמן במקומה של נויבך, עד לפרישתו ב-2011. במתכונת דומה, החליפו את נויבך ענת דוידוב (2012–2013) וצ'יקו מנשה (2014–2017).

בשנת 2012 החליטה הנהלת רשת ב' לצרף מגיש נוסף לצידן של נויבך ודוידוב, "על מנת לאזן את התכנים בתוכנית וכדי לאפשר ריבוי דעות". כהמשך להחלטה צורף מנחם בן לשידור עם נויבך. השידור המשותף בין נויבך לבן לווה בעימותים בין השניים. כשבוע לאחר מכן הודיע בן על פרישתו מן התוכנית. זמן קצר לאחר מכן החליטה מליאת רשות השידור כי נויבך תגיש את התוכנית ללא מגיש נוסף.

בשנת 2017, עם סגירת רשות השידור ופתיחת תאגיד השידור הישראלי חודשה התוכנית בתחנת כאן ב, ושעת השידור שלה הוזזה מהשעות 8 – 10 לשעות 10 – 12.

אות פתיחת התוכנית היא הנעימה Joyful Celebration של המלחין Laurant Lombard.

אות סיום התוכנית היא השיר "סדר יום" בביצוע "להקה רטורית", שנכתב על ידי יוסי אלפנט ואייל גולדשטיין.

==פרסים==
בשנת 2009 הוענק לתוכנית פרס תוכנית האקטואליה הטובה ביותר במסגרת טקס פרסי הרדיו.

ב-2015 זכתה קרן נויבך בפרס סוקולוב בתחום התקשורת האלקטרונית, "על עבודה עיתונאית ברדיו, בפרט בתוכניתה "סדר יום", שעוסקת בנושאים כלכליים וחברתיים מנקודת מבט ביקורתית".

ב-2016 זכתה עורכת התוכנית מירית הושמנד מיטראני בפרס רשות השידור (בעבר נקרא פרס מנכ"ל רשות השידור) על פועלה בתוכנית. בנימוקי הענקת הפרס נאמר כי הפרס מוענקה לה על "תרומה מכרעת להגעתה של התוכנית למקומה המואזן ביותר בין תוכניות הרדיו בישראל" וכי "התוכנית בעריכתה מצליחה להניע שינויים רבים בשלל תחומים, בשל התעקשותה להמשיך וללוות תחלואים ביורוקרטיים ואחרים ובשל כך זוכה להערכה רבה".

==קישורים חיצוניים==
* [https://www.kan.org.il/content/kan/kan-b/p-10004 סדר יום], באתר כאן ב
* 
* 

==הערות שוליים==

קטגוריה:תאגיד השידור הישראלי: תוכניות וסדרות רדיו
קטגוריה:תוכניות רדיו בקול ישראל
קטגוריה:תוכניות חדשות ואקטואליה ברדיו
עונת 2018/2019 ב-KHL

עונת 2018/2019 היא העונה ה-11 של ליגת ה-KHL. העונה הסדירה החלה ב-1 בספטמבר 2018 והסתיימה ב-22 בפברואר 2019. משחקי הפלייאוף נפתחו בסוף פברואר והסתיימו באפריל 2019.

הרכב הליגה הוצג כבר באפריל 2018, לאחר סיום העונה הקודמת, וממנו נגרעו שתי קבוצות בשל ירידה בפופולריות שלהן: לאדה טוליאטי ויוגרה.

הקבוצות שיחקו 64 משחקים בעונה הסדירה אחת מול השנייה, 14 משחקים עם קבוצות החטיבה.

כחלק ממטרות שיווק הליגה באירופה, נערכו משחקים גם באוסטריה ובשווייץ. באוקטובר נערך משחק בווינה ובנובמבר נערך משחק בציריך בין סק"א לדינמו ריגה, לעיני 4,178 צופים.

==העונה הסדירה==

הליגה נפתחה עם משחק גביע הפתיחה שהפגיש בין מחזיקת גביע גגארין אק בארס קאזאן ומחזיקת גביע היבשת (אלופת העונה הסדירה של עונת 2017/2018) סק"א סנקט פטרבורג.

המשחק, שנערך בטטנפט ארנה בקאזאן הסתיים בניצחון סק"א 6:1 על אק בארס ובכך סק"א שחזרה את הישג הניצחון הגדול ביותר למשחק פתיחה בליגה, כשגם ב-2015, מטאלורג מגניטוגורסק ניצחה בגביע הפתיחה בתוצאה 6:1 את דינמו מוסקבה.

צסק"א מוסקבה זכתה בגביע היבשת לאחר שהחזיקה במאזן הניקוד הגבוה ביותר מבין כל קבוצות הליגה, בעונה הסדירה.

==פלייאוף==

משחקי פלייאוף הליגה החלו ב-26 בפברואר והסתיימו ב-19 באפריל 2019.

==קישורים חיצוניים==

*
==הערות שוליים==

קטגוריה:עונות KHL
קטגוריה:2019 ברוסיה
דרקורקס

דרקורקס (שם מדעי: Dracorex) הוא סוג של דינוזאור ממשפחת הפכיצפלוזאוריים שחי בשטחי אמריקה הצפונית בתקופה הנקראת הקרטיקון, לפני 66 מיליון שנה. בסוג מין אחד - Dracorex hogwartsia. מאובניו נתגלו בחפירות בדרום דקוטה, נמצאו גולגולת וכמה חוליות.

משמעות שמו של הדינוזאור היא "מלך הדרקונים של הוגוורטס", בית הספר בסדרת הספרים הארי פוטר. הוא קיבל את שמו בשל מראהו הדרקוני ודמיון גולגולתו למראה בית הספר בסדרה.
== מאפיינים ==
אורכו של הדינוזאור היה כ- והוא דמה במראהו לפכיצפלוזאורוס אך היה בעל גולגולת דוקרנית יותר. חרטומו היה מוארך ומעליו ניתן היה להבחין בארבעה זיזים דוקרניים, אך במקום הכיפה של הפכיצפלוזאורוס, בחלקו העליון של ראשו היו זוג בליטות שטוחות דוקרניות שהסתיימו בקרניים הדומות לקרני צבי. מלחייו צמחו בליטות משוריינות קצרות יותר שהמשיכו אחורה עד לאותן הקרניים. ליצור היה מקור קרני ומאחוריו שורת שיניים קטנות שאיפשרו לו ללחך צמחים. שאר הגוף היה מכוסה קשקשים פשוטים.

ישנם חוקרים החושבים שהדרקורקס אינו מין נפרד, אלא פכיצפלוזאורוס צעיר.

גלריה<gallery>
קובץ:Dracorex BW.jpg|שחזור של דרקורקס
קובץ:Pachycephalosaurus scale.png|טקסט=|שלבי הגדילה בין דרקורקס לפכיצפלוזאורוס
</gallery>

== בתרבות ==
דינוזאור זה הופיע במשחקי המחשב עולם היורה: המשחק, Jurassic World Evolution וJurassic World Evolution 2.

== קישורים חיצוניים ==

קטגוריה:בעלי חיים שתוארו ב-1931
קטגוריה:טקסונים שתוארו בידי צ'ארלס ו. גילמור
קטגוריה:פכיצפלוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שנויים במחלוקת
אאוטירנוס

אאוטירנוס (שם מדעי: Eotyrannus; מילולית פירושו: "עריץ שחר") הוא דינוזאור טורף שחי בתקופת הקרטיקון, לפני 130 מיליון שנה. מאובנים של בעל החיים התגלו בתצורת וסקס <small>(אנ')</small> באנגליה.

ההולוטייפ של האאוטיראנוס מוערך באורך של כ-4.5 מ' (15 רגל) ובסביבות 91-227 ק"ג.<ref>.</ref>

הדינוזאור היה מטורפיו של ההיפסילופודון והאיגואנודון שחיו באותם אזורים.

היפסילופודונים.]]

==ראו גם==
*אפלצ'יוזאורוס

== קישורים חיצוניים ==

== הערות שוליים ==

קטגוריה:טירנוזאורים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2001
מזוזאורוס

מזוזאורוס (שם מדעי: Mesosaurus; מילולית: "לטאה אמצעית") הוא סוג זוחל ימי קדום מהקבוצה הנכחדת פררפטילה. הוא חי בתור הפרם לפני 299-280 מיליון שנה. מאובניו התגלו בדרום אפריקה (בדרום אפריקה ונמיביה) ובאמריקה הדרומית (בברזיל ואורוגוואי).

הזוחל הגיע לאורך מטר אחד ונראה כמו גאביאל אך בעל חרטום מוארך וצר עם מפתח פה רחב שהיה מלא בשיניים, כשהשיניים הקדמיות פנו כלפי חוץ. הראש היה צר בצורת משולש ועצמות הלחי היו בולטות מאוד, בדומה למבנה עצמות דגי גרם קדומים, תכונה שלא הייתה לאף זוחל מיימי אחר. גם מבנה הגוף התאים לצורה מיימית וכלל זנב ארוך וגמיש ונראה שגם קרומי שחייה. עם זאת כלוב הצלעות הגדול שלו מנע מגופו לנוע בצורה גמישה.

המזוזאורוס היה מסוגל לעלות ליבשה אך היה איטי מאוד, בדומה לצבי ים שעולים לחוף. הוא חי בחופי ימים או אולי באגמים גדולים. מבנה שיניו מרמז שהיה טורף דגים או סרטנים קטנים.

במשך שנים חשבו שיצור זה הוא סוג של אנאפסיד קדום, אך לאחרונה הועלתה השערה שהיצור שייך לראשוני הסינאפסידים.

== קישורים חיצוניים ==

* 

קטגוריה:פררפטילה
קטגוריה:בעלי חיים שחיו בפרם באפריקה
קטגוריה:בעלי חיים שחיו בפרם באמריקה הדרומית
קטגוריה:זוחלים ימיים פרהיסטוריים
קטגוריה:זוחלים מעידן הפלאוזואיקון
קטגוריה:מאובני טקסונים שתוארו ב-1865
נאוונאטור

נֵאוֹוֵנָאטוֹר (שם מדעי: Neovenator; פירוש השם: "צייד חדש") הוא סוג של דינוזאור תרופוד גדול טורף מקבוצת הקרנוזאורים שהיה קרוב לאלוזאוריים. הוא חי בקרטיקון התחתון לפני 125 מיליון שנה. המאובנים התגלו על האי וייט שבבריטניה והוא נחשב לתרופוד הגדול הידוע ביותר מהקרטיקון התחתון באירופה.

אורכו הגיע ל-6–7 מטר והוא שקל 1–2 טונות. ליצור היה ראש הדומה לראש אלוזאורוס, אך היה בעל כמה תכונות אחרות כמו חלל נחיריים קטן יותר וללא "קרניים" מעל העיניים. הוא היה הולך על שתיים בעל זרועות קטנות, ובהם 3 טפרים וגוף מגושם.

היצור היה טורף-על בתקופתו, וכנראה צד ממארב טרף של דינוזאורים מתקופתו כמו האיגואנודון, הפולקנתוס והבריוניקס, ואולי צד גם דגים ויצורי ים דומים.

== גלריה ==
<gallery>
קובץ:Neovenator NT.jpg|איור אפשרי
קובץ:Megalosaurus, World Museum Liverpool (1).JPG|שלד
קובץ:Neovenator.png
</gallery>

== קישורים חיצוניים ==

קטגוריה:נאוונאטוריים
קטגוריה:דינוזאורים שחיו בקרטיקון תחתון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-1996
טיטאניס

טיטאניס (שם מדעי: Titanis) הוא סוג עוף טורף ענקי נכחד ממשפחת הפורוסרקוסיים שחי לפני 4.9–1.8 מיליון שנה. הטיטניס קיבל את שמו מהטיטאנים של המיתולוגיה היוונית, עקב מראהו הענקי.

בניגוד לרוב בני משפחתו הדרום אמריקאים, התפתח הטיטאניס באמריקה הצפונית (בדרום ארצות הברית) כתוצאה מההחלפה האמריקאית הגדולה. מאובניו נמצאו בשלושה מקומות שונים בפלורידה, ומאובן מטקסס.

הטיטאניס הזכיר במראה את הפורוסרקוס, אך היה בעל צוואר עבה יותר. הוא הגיע לגובה 2.5 מטרים ושקל מעל 150 קילוגרם. לא נמצאה גולגולת, אך ככל הנראה היה בעל מקור גדול עם קצה מעוקל ובעל ציצה קצרה בקצה ראשו. הרגליים היו גדולות וחזקות ומיועדות לריצה. ייתכן שהגיע למהירות של 65 קמ"ש, אך ביחס לבני משפחתו היה איטי ומגושם יותר.

הטיטאניס הוא העוף היחיד ממשפחת הפורוסרקוסיים שעבר את מצר פנמה ושרד. אך לפני כן עופות קרובים ממשפחת הבטורניטיים עברו לאמריקה הצפונית, ושני סוגים במשפחה הגיעו לגובה שני מטרים - הבטורניס והפרקראקס. בני משפחה זו נכחדו 15 מיליון שנה לפני שהוא הגיע לאמריקה הצפונית והם מעולם לא נפגשו, אם ככל הנראה היו קרובים.

למעשה היה הטיטאניס האחרון שבבני משפחתו והוא נכחד לפני כשני מיליון שנה. הסיבה להכחדתו הייתה ככל הנראה תחרות עם טורפים, כגון הסמילודון ומיני זאבים ודובים קדומים, אך לא מהאדם, אשר הגיע לאמריקה לפני כ-10,000 שנה.

== בתרבות ==
הטיטאניס הופיע בסדרות "טורפים פרהיסטוריים", "פלאווורלד" ו"מפלצות חוזרות לתחייה".

==קישורים חיצוניים==

קטגוריה:פורוסרקוסיים
קטגוריה:מגה-פאונה של הפליסטוקן באמריקה הצפונית
קטגוריה:בעלי חיים שחיו בפליוקן באמריקה הצפונית
קטגוריה:עופות שחיו בפליוקן
קטגוריה:עופות שחיו בפליסטוקן
קטגוריה:מאובני טקסונים שתוארו ב-1963
פלקודוס

פלקודוס (שם מדעי: Placodus) הוא סוג של זוחל ימי נכחד מקבוצת הזאורופטריגיים שחי במימי הטריאס לפני 235–245 מיליון שנה. מאובני היצור התגלו במרכז אירופה (בגרמניה, פולין, צרפת והולנד) ובסין.

היצור הגיע לאורך 2 מטרים, והיה בעל מבנה כבד עם צוואר קצר וגולגולת חזקה בעלת שיני איזמל חזקות שנועדו לאחוז ולעקור דברים קשיחים ומאחוריהם שיניים שטוחות ורחבות שעזרו למעוך אותו. גופם לא הותאם במלואו לחיים בים, והיו להם גפיים של יצורי יבשה. במים הם נעו בעזרת הזנב הארוך וייתכן שהוא חי בדומה ללוטרת הים המודרנית.

ליצור זה היו חוליות רבות, עצמות כבדות ודחוסות ושורת עצמות לאורך עמוד השדרה. מבנה זה עזר ליצור הן בהתגוננות מטורפים והן בהיצמדות לקרקעית הים, שם הוא חיפש צדפות, סרטנים ויצורים דומים עם קונכיות שהוא ריסק בלסתותיו.

ביבשה היצור היה איטי בגלל מבנהו הכבד, כך שרוב זמנו הוא היה במים ואולי עלה לחופים להתחמם או לנוח.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פלקדונטים
קטגוריה:בעלי חיים שחיו בטריאס תיכון באירופה
קטגוריה:בעלי חיים שחיו בטריאס תיכון באסיה
קטגוריה:טקסונים שהתפתחו בטריאס תיכון
דילונג

דילונג (שם מדעי: Dilong; מקור השם בסינית ופירושו: "דרקון קיסרי") הוא סוג דינוזאור מהקרטיקון התחתון שמאובניו התגלו בתצורת יישיין שבסין בחפירות שנערכו ב-2004 על ידי החוקר שו שינג ועמיתיו. הוא חי לפני 126 מיליון שנה.

אורך המאובן שנמצא הגיע לאורך 1.2 מטרים, אך מעריכים שמדובר בנער ופרט בוגר היה יכול להגיע לאורך 2 מטרים. ככל הנראה הדינוזאור כוסה בנוצות בדומה להרבה תרופודים, אך הנוצות היו סיביות ונועדו לחימום ולא למעוף. מראהו הזכיר את בני משפחת הפרוצרטוזאוריים, וייתכן שהוא היה קרוב שלהם ומאבותיהם של הטירנוזאוריים. לדינוזאור היו שיניים חדות, טפרים גדולים בזרועותיו, ורגליים קצרות וחזקות.

יצור זה היה טורף דו-רגלי מהיר שנע בדומה לגואלונג ברחבי היערות של סין וניזון מחולייתנים קטנים. ייתכן שהוא צד בלהקות.

== קישורים חיצוניים ==

* 

קטגוריה:בעלי חיים שתוארו ב-2004
קטגוריה:פרוצרטוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
קטגוריה:מאובני טקסונים שתוארו ב-2004
תרוצפליה

שחזור של [[מוסכורינוס עם טרף]]
תרוצפליה (שם מדעי: Therocephalia; משמעות השם: "ראשי בהמה") היא תת-סדרה של תראפסידים שחיו בסוף הפרם עד הטריאס התיכון לפני 243–265 מיליון שנה.

יצורים אלה היו בעלי גולגולת גדולות עם שיניים חדות המרמזות על כך שהיו טורפים. הם היו קרובים של הקיינודונטיים, מהם התפתחו היונקים. היו להם מספר מאפיינים של יונקים: שיער על גופם, ומבנה לסתות מורכבות בהם שיניים מותאמות עבור סוג המזון. ישנם עדויות המרמזות על קיומם של שיני ארס אצל כמה מהמינים, כמו האוצמברסיה.

מאובני יצורים אלה נמצאו בדרומה של אפריקה, שם נמצאו רוב המאובנים, בסין, ברוסיה ואף באנטארקטיקה (שבאותה תקופה הייתה לחה וחמימה בהרבה).

רוב המינים נכחדו בהכחדה הגדולה של הפרם-טריאס, אך חלקם הצליחו להגיע עד לאמצע הטריאס, ואז נכחדו עקב שינויי אקלים ותחרות מצד זוחלים מוצלחים יותר, לרבות תראפסידים.

יצורים אלה היו טורפים קטנים מאורך של כמה סנטימטרים ועד 2 מטרים במינים הגדולים כמו הפריסטרוגנתוס (Pristerognathus).

==מיון==
***משפחה Lycosuchidae
**קבוצה Scylacosauria
***משפחה Scylacosauridae
***משפחה Trochosuchidae
*אינפרא-סדרה Eutherocephalia (בעבר הייתה תת-סדרה עצמאית)
***משפחה Akidnognathidae - בה המוסכורינוס
***משפחה Hofmeyriidae
***משפחה Nanictidopidae
***משפחה Scylacosuchidae - בה הסכימנוזאורוס
***משפחה Whaitsiidae

==קישורים חיצוניים==

*
קטגוריה:מאובני טקסונים שתוארו ב-1905
הרפקטוגנתוס

הרפקטוגנתוס (שם מדעי: Harpactognathus; מילולית: "לסתות לוכדות") הוא סוג של פטרוזאור שחי ביורה העליון. מאובניו התגלו בתצורת מוריסון, בוויומינג.

פטרוזאור זה דמה במראהו לרמפורינקוס האירופאי, וייתכן שהיו קרובי משפחה. הוא הגיע למוטת כנפיים של 2.5 מטר ואורך הגולגולת הגיע ל-280–300 מילימטרים. מבנה הלסת מורכב משיניים דקות וחדות שעזרו ללכוד עצמים קטנים. הלסתות היו בעלות קצה רחב וצורתם ישרה. ייתכן שהיה להם זיז עצם גדול מעל החוטם שלא הגיע לקצה הלסת. ככל הנראה היה לו זנב ארוך.

ייתכן שהיצור דמה לרמפורינקוס וניזון מדגים וטרף מימי לאורך החופים. אפשרות אחרת היא שהוא הותאם לתפוס חולייתנים יבשתיים קטנים עם לסתותיו או אולי היה אוכל-כול דמוי-עורב.

==קישורים חיצוניים==

קטגוריה:רמפורינקוסיים
קטגוריה:פטרוזאורים שחיו ביורה עליון באמריקה הצפונית
קטגוריה:מאובני טקסונים שתוארו ב-2003
כאמיטאטקסוס

כאמיטאטקסוס (שם מדעי: Chamitataxus) הוא סוג של גירית נכחדת שחיה בסוף המיוקן באמריקה הצפונית. סוג זה הוא אחד מ-3 סוגים של גיריות שחיו באמריקה הצפונית לצד הסוג הנכחד פליתקסידה (Pliotaxidea) והגירית האמריקאית. סוג זה שייך לתקופות קדומות יותר מקרוביו.

היצור התגלה ב-1935 ממחצבים בחפירות כאמיטה בניו מקסיקו ובה גולגולת כמעט שלמה. על שם החפירות היצור קיבל את שמו. לא התגלה שלד מלא של היצור.

יצור זה חי בערבות המיוקן של דרום אמריקה הצפונית ומעריכים שהוא היה מאוד דומה לגירית האמריקאית החיה. על פי מבנה הגולגולת נראה שהיה טורף שצד יונקים קטנים באמצעות ניביו הגדולים.

==קישורים חיצוניים==

קטגוריה:סמוריים פרהיסטוריים
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
קטגוריה:מאובני טקסונים שתוארו ב-2006
אאוקלדוצרוס

אאוקלדוצרוס (שם מדעי: Eucladoceros; מילולית: "קרן מאוד מסועפת") הוא סוג של אייל גדול נכחד שחי בתחילת הפליוקן עד תחילת הפליסטוקן בערבות אירופה, המזרח התיכון ומרכז אסיה, וכמה מאובנים שמשויכים אליו התגלו גם מזרחה עד הודו. הוא מכונה גם אייל סבוך-קרניים.

== מאפיינים ==
ליצור היו קרניים ארוכות ומסועפות מאוד שהגיעו לגובה של 1.7 מטר והתפצלו ל-12 סעיפים, מהם קיבל את שמו. הוא הגיע לאורך 2.5 מטרים ולגובה 1.8 מטר. מבנה הגולגולת והשיניים דומה לאיילי העולם הישן, והוא קרוב לאייל הסמבר ההודי. ככל הנראה קרניו הגדולות עזרו לו להילחם בזכרים על נקבות, בדומה לאיילים המודרניים. הפרטים המבוגרים ביותר גידלו את הקרניים הגדולות ביותר.

יצור זה חי בעדרים בערבות וביערות של אירואסיה וניזון מעשבים וצמחייה קרקעית. המאובנים שלו שכיחים בפליסטוקן הקדום של אירופה, כ-2.6 מיליון עד 1 מיליון שנים לפני זמננו.

== בתרבות ==
אייל קדום זה הופיע במשחקים עולם היורה: המשחק וJurassic World: Alive.

==קישורים חיצוניים==

==הערות שוליים==

קטגוריה:אייליים פרהיסטוריים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליוקן באירופה
קטגוריה:יונקים שחיו בפליסטוקן באירופה
קטגוריה:מכפילי פרסה שחיו בפליוקן
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1868
קטגוריה:הודו: מאובנים
פרוטופיתקוס

פרוטופיתקוס (שם מדעי: Protopithecus) הוא סוג של קוף קדום ממשפחת קופי העכביש שנמצא בשנת 1838 במערה, ובכמה חפירות במדינת באהיה שבברזיל. הוא חי בתקופת הפליסטוקן.

יצור זה היה קרוב משפחה של קופי העכביש. משקלו המוערך מגיע ל-22.5 קילוגרם, והוא היה הקוף רחב האף הגדול ביותר שנמצא. אורך הגפיים שלו דמה לאורך זרועות קופי העכביש, אך העצמות היו רחבות כפליים. הלסת התחתונה נמתחה מעט קדימה, כך שייתכן שהיה לו "שק עור" בדומה לשאגנים.

היצור חי בין הענפים ביערות הגשם של ברזיל במהלך הפליסטוקן, וייתכן שחי בקבוצות משפחתיות. ככל הנראה הוא ניזון בעיקר מעלים.

==קישורים חיצוניים==

קטגוריה:קופי עכביש
קטגוריה:יונקים שחיו בפליסטוקן באמריקה הדרומית
קטגוריה:פרימטים שחיו בפליסטוקן
קטגוריה:מאובני טקסונים שתוארו ב-1838
סתניקטיס

סתניקטיס (שם מדעי: Sthenictis) הוא סוג של טורף נכחד ממשפחת הסמוריים שחי בתקופת המיוקן לפני 13–9.2 מיליון שנה. הוא התגלה לראשונה ב-1910 בחפירות באורגון, ומאובניו נמצאו ברחבי ארצות הברית ודרום קנדה. מין אחד - Sthenictis neimengguensis נמצא גם במונגוליה וסין. רוב המאובנים מכילים עצמות, שיניים ולסתות.

יצור זה היה מאבותיהם של הסמורים הקיימים, קרובם הרחוק של הסמור והדלק, והוא הגיע למשקל של 5–13.7 ק"ג (ישנם שני סוגי דגימות משקל). ליצור היה גוף דק עם רגליים ארוכות וחזקות, והוא חי כנראה על העצים חלק מזמנו. היו לו ניבים קדמיים ארוכים. הוא ניזון מבשר, אך שיניו הותאמו גם לאכילה של מזון צמחי או של חרקים.

היצור חי בדומה לדלקים או סמורים מודרניים ביערות אמריקה של המיוקן.

==קישורים חיצוניים==

קטגוריה:סמוריים פרהיסטוריים
קטגוריה:טורפים שחיו במיוקן
קטגוריה:מאובני טקסונים שתוארו ב-1910
גרטי דאוב

גרטי דאוב (בגרמנית: Gerti Daub; נולדה ב-1937) היא דוגמנית גרמנייה.

==ביוגרפיה==
דאוב נולדה באוטרכט וגדלה בהמבורג, ב-1957, כשהייתה בת תשע עשרה, הוכתרה למיס המבורג ובחודש לאחר מכן זכתה בתואר מיס גרמניה.

מספר ימים לאחר מכן היא גם הגיעה למקום השלישי בתחרות מיס אירופה, התקשורת במדינתה כינתה אותה "גרייס קלי" עקב הדמיון בין שתיהן.

היא ייצגה את גרמניה בתחרות מיס תבל, שנערכה בלונג ביץ'. בטקס פתיחת התחרות בה הוצגו המתמודדות לפי מדינתן היא נבחרה ל"מיס פוטוגניק" על ידי העיתונאים שסיקרו את התחרות. היא נהייתה למועמדת מועדפת בתחרות גם על ידי התקשורת וגם על ידי הציבור. בעיתון לוס אנג'לס טיימס היא תוארה כ"בלונדינית מושלמת ופייבוריטית לכתר מיס יוניברס" וכינו אותה גם "ונוס הבלונדינית של גרמניה". ביום בו כל אחת מחמש עשרה מתמודדות הגמר הגישו נאום היא קיבלה את הכי הרבה תשואות מן הקהל. בערב גמר התחרות היא לבסוף נבחרה לסגנית רביעית בלבד. עקב מיקומה הקהל באולם הפגין בוז על כך, ואף נראה בולט שהמנחה אד הנסי לא הסכים עם בחירה זו.

היא הופיעה בסרט גרמני "הלב של סט. פאולי". חברת ההפקות מטרו גולדווין מאייר הציעה לה 250,000 דולר על מנת שתשתתף בסרט ומספר כוכבי קולנוע, בהם מריה של, קורט יורגנס ויול ברינר, ניסו לשכנע אותה לעשות זאת, אך היא סירבה.

== קישורים חיצוניים ==

קטגוריה:זוכות מיס גרמניה
קטגוריה:משתתפות בתחרות מיס תבל 1957
קטגוריה:משתתפות בתחרות מיס אירופה
קטגוריה:גרמניות שנולדו ב-1937
קטגוריה:גרמנים שנולדו ב-1937
בדפורד OB

בדפורד OB (באנגלית: Bedford OB) הוא אוטובוס מתוצרת יצרנית הרכב המסחרי הבריטית Bedford Vehicles , אשר יוצר בין השנים 1939–1951.

לפני מלחמת העולם השנייה יוצרו 72 יחידות. בזמן המלחמה הייתה הפסקה בייצור. סך הכל יוצרו 12,766 יחידות.

=="בדפורד OB"==
,,
* אוטובוס קטן
* 1 דלת כניסה
* מדרגה בדלת הכניסה
* 27-29 נוסעים
* מחיר דגם "בדפורד OB" (תכולה - 27 נוסעים) - 1,314 שטרלינג
* מחיר דגם "בדפורד OB" (תכולה - 29 נוסעים) - 1,325 שטרלינג

==תמונות==
<gallery mode="packed" heights="140">
קובץ:Bedford OB (1947) Lewis Coaches Henstridge (36391272322).jpg | "בדפורד OB", שנת 1947
קובץ:Southern Vectis bus 216 (FDL 676), Isle of Wight Bus Museum running day October 2010.jpg | "בדפורד OB"
קובץ:Dewsway Preserved Bedford OWB.jpg | "בדפורד OB"
קובץ:Southern Vectis 216 FDL 676 rear.JPG | "בדפורד OB"
קובץ:Bedford Bus (8831064404).jpg | "בדפורד OB"
קובץ:Bedford OB NBH 476.jpg | "בדפורד OB"
קובץ:Bedford Bus 2 (8831075066).jpg | "בדפורד OB"
קובץ:Buses Trondheim 86296.jpeg | "בדפורד OB"
קובץ:Bristol Harbourside - Bristol 219 MHU193.jpg | "בדפורד OB"
</gallery>

==ראו גם==
* בדפורד CA
* בדפורד VAM
* בדפורד סוג S
* בדפורד SB

==לקריאה נוספת==
* [http://www.old-bus-photos.co.uk/?tag=bedford-ob "בדפורד OB" שנת 1949 - תמונות]
* [https://www.iwbusmuseum.org.uk/2013/02/bedford-ob-216-fdl-676/ "בדפורד OB"]

== קישורים חיצוניים ==

* 

==הערות שוליים==

קטגוריה:כלי רכב שהושקו ב-1939
קטגוריה:דגמי אוטובוסים
קטגוריה:כלי רכב בריטיים
OB
סמואל ברגר

סמואל "סם" ברגר (באנגלית: Samuel "Sam" Berge; 25 בדצמבר 1884 - 23 בפברואר 1925) היה מתאגרף יהודי-אמריקאי, האלוף האולימפי הראשון באגרוף במשקל כבד (סנט לואיס 1904).

==ביוגרפיה==
ברגר נולד וגדל בשיקגו, אילינוי למשפחה יהודית.

באולימפיאדת סנט לואיס (1904) זכה ברגר במדליית זהב לאחר שניצח את צ'ארלס מאייר מארצות הברית בהחלטת שופטים. בשלב חצי הגמר הוא ניצח את ויליאם מייקלס אף הוא מארצות הברית בנוקאאוט בסיבוב השלישי.

לאחר המשחקים האולימפיים החל להתאגרף באופן מקצועני. הוא פרש בשנת 1906.

==הנצחה==
בשנת 1985 הונצח ברגר ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

== קישורים חיצוניים ==

קטגוריה:ספורטאים יהודים אמריקאים
קטגוריה:מתאגרפים יהודים
קטגוריה:מתאגרפים אמריקאים
קטגוריה:משתתפי אולימפיאדת סנט לואיס (1904)
קטגוריה:חברי היכל התהילה של הספורטאים היהודים: אמריקאים
קטגוריה:אמריקאים שנולדו ב-1884
קטגוריה:אמריקאים שנפטרו ב-1925
יאיר חפוטא

הרב יאיר חפוטא (?, מרקש - ט"ו בתמוז ה'תשס"ג, יולי 2003, באר יעקב) היה רב מרוקאי-ישראלי, שכיהן כרבה הספרדי של באר יעקב.

==ביוגרפיה==
נולד במרקש שבמרוקו לרב משה ואסתר חפוטא. סבו מצד אביו היה הרב מסעוד חפוטא, רב העיר בני מלאל ובן לאחת משלוש משפחות השוחטים במרקש, וסבו מצד אמו היה הרב אברהם מור יוסף. למד בישיבות הגדולות במרקש, תחילה בישיבתו של הרב יעקב דהאן ולאחר מכן בישיבתו של הרב אברהם אביטבול, וכן אצל רב העיר מרדכי קורקוס, והעלה על הכתב את חידושי תורתו של האחרון. הוא התפרסם במרקש ומחוצה לה כגדול בתורה, וחבורת לומדי תלמוד בעיון החלה להיאסף סביבו בשבתות. הוא התמנה לראש השוחטים העיר, כסופר בית הדין בבית דינו של רב העיר משה זריהן וכרב בית הכנסת "צלאת אל כבירה" במרקש, שם גם שימש כחזן ובעל קורא. נשא לאשה את מסעודה, בת הרב שלמה עמאר ובת לשושלת הרבנים של משפחת פינטו. 

בשנת ה'תש"ט עלה לישראל (על אף שהוצעה לו משרת דיינות במרקש) והתיישב ב"מעברת חוטר" במושבה באר יעקב. זמן קצר לאחר מכן, לאחר שנפגש עמו הרב הראשי לישראל דאז, הרב בן-ציון מאיר חי עוזיאל, והתרשם מגדלותו, הפציר בו לקבל על עצמו משרת רבנות בכל יישוב שיבחר, והרב יאיר העדיף להישאר במושבתו, והתמנה לכהן כרבה של באר יעקב. בתפקיד זה כיהן כחמישים שנה עד לפטירתו. לצדו כיהן הרב האשכנזי משה מנחם יעקובזון. בשנת 1955 נעצר עם כמה מחסידיו בשל נזק שגרמו לבית קפה במושבה שהיה פתוח בשבת. 

נפטר בט"ו בתמוז ה'תשס"ג ונקבר בהר המנוחות בירושלים, סמוך לקבר החיד"א. על שמו רחוב בפתח תקווה. 

בנו הוא הרב אברהם חפוטא, ראש ישיבת הרמב"ם בתל אביב וראש כולל "מדרש רמב"ם" בפתח תקווה.

חתנו הוא הרב שמואל בן דוד תושבי באר יעקב רואים בו כהרב הראשי הספרדי לבאר יעקב מכהן כראש כולל אברכים רי"ח השדה ע"ש הבן איש חי ורב בית הכנסת משכן יאיר ע"ש חמיו.

==לקריאה נוספת==
*בנו הרב אברהם חפוטא, סנסן ליאיר, בתוך: "ביכורי אברהם"

==קישורים חיצוניים==
* 

==הערות שוליים==

קטגוריה:רבנים מרוקאים
קטגוריה:עולים לאחר קום המדינה: 1948–1950
קטגוריה:רבני יישובים
קטגוריה:באר יעקב: רבנים
קטגוריה:מרקש: רבנים
קטגוריה:יהודים הקבורים בהר המנוחות
קטגוריה:תלמידי רבי יעקב דהאן
קטגוריה:ישראלים ילידי מרוקו
קטגוריה:ישראלים שנפטרו ב-2003
ג'וניור טבארש

קרלוס אאוגניו ג'וניור טבארש דוס סנטוס (בפורטוגזית: Carlos Eugenio Júnior Tavares dos Santos; נולד ב-7 באוגוסט 1996 בפורטו אלגרה), הידוע כג'וניור טאוורס, הוא כדורגלן ברזילאי שמשחק בעמדת המגן השמאלי בפורטימוננסה, בהשאלה מסאו פאולו ב.

==קריירת מועדונים==
טבארש הוא בוגר האקדמיה לכדורגל של גרמיו. במאי 2015, הופיע לראשונה במדי הקבוצה בליגת העל הברזילאית, אך הוחלף כבר בדקה ה-32. בהמשך הוא הושאל לקבוצת סאו פאולו שגם רכשה אותו תמורת 150 אלף אירו.

==קריירה בנבחרת==
הוא שיחק במדי נבחרת ברזיל בכדורגל עד גיל 15 וזכה עמה באליפות דרום אמריקה בשנת 2011.

== סטטיסטיקה ==
{| class="wikitable" style="text-align: center; margin-bottom: 10px;"
! rowspan="2" |מועדון
! rowspan="2" |עונה
! colspan="2" |ליגה
! colspan="2" |גביע
! colspan="2" |טורניר יבשתי
! colspan="2" |טורנירים אחרים
! colspan="2" |סה"כ
|-
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="3" valign="center" |סאו פאולו
|2017
|23
|0
|6
|0
|2
|0
|14
|0
|45
|0
|-
|2018
|0
|0
|0
|0
|0
|0
|1
|0
|1
|0
|-
!סה"כ
!23
!0
!6
!0
!2
!0
!15
!0
!46
!0
|-
! colspan="2" |סה"כ בקריירה
!23
!0
!6
!0
!2
!0
!15
!0
!46
!0
|}

== קישורים חיצוניים ==

* [http://www.saopaulofc.net/equipe/elenco/laterais/junior-tavares ג'וניור טבארש] באתר קבוצת הכדורגל סאו פאולו

== הערות שוליים ==

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:פורטו אלגרה: כדורגלנים
קטגוריה:כדורגלני גרמיו
קטגוריה:כדורגלני ז'וינווילי
קטגוריה:כדורגלני סאו פאולו
קטגוריה:כדורגלני סמפדוריה
קטגוריה:כדורגלני פורטימוננסה
קטגוריה:ברזילאים שנולדו ב-1996
הגלקסיה הלא-סדורה הננסית קשת

הגלקסיה הלא-סדורה הננסית קשת (באנגלית: Sagittarius Dwarf Irregular Galaxy, נקראת גם בקיצור בראשי תיבות גלקסיית SagDIG) היא גלקסיה לא-סדורה ננסית שנמצאת בקבוצת הכוכבים קשת במרחק של כ-3.5 מיליון שנות אור ממערכת השמש ובמרחק של כ-4.2 מיליון שנות אור ממרכז הקבוצה המקומית, כך שהיא ככל הנראה הגלקסיה הרחוקה ביותר ממרכז הקבוצה המקומית, שידוע ששייכת לקבוצה (קיימות גלקסיות רחוקות יותר ששייכותן לקבוצה אינה ברורה). הגלקסיה התגלתה ב-13 ביוני 1977 על ידי צוות חוקרים של המצפה האירופי הדרומי בתמונות של טלסקופ שמידט של המצפה. הגלקסיה נמצאת כ-5.8 מעלות מצפון-מזרח לכוכב אלבלדה, ובמרחק זוויתי של כ-4.5 מעלות מצפון מזרח לה נמצאת גלקסיית ברנרד, שלמרות המרחק הזוויתי הקטן ביניהן נמצאת הרבה יותר קרוב לשביל החלב - כמחצית המרחק של הגלקסיה הלא-סדורה הננסית קשת.

==מאפיינים== 
גודלה הזוויתי של הגלקסיה הוא כ-2.8 דקות קשת שממרחקה שקול לקוטר של כ-2,850 שנות אור, מסתה מוערכת בכ- מסות שמש, כשליש אלפית ממסת שביל החלב, אך מסת הכוכבים הנראים שבה היא רק כ- מסות שמש ובנוסף יש בה ענני גז נייטרלי (מימן והליום) שמסתם הכוללת כ- כך שלמעלה מ-80% ממסת הגלקסיה מורכבת מחומר אפל שטיבו אינו ידוע. המתכתיות הממוצעת של כוכבי הגלקסיה נמוכה מאוד ועומדת על כ-8 אלפיות מזו של השמש, שמאפיינת כוכבים שנוצרו לפני מיליארדי שנים, אך יש בגלקסיה גם אוכלוסייה צעירה של כוכבים שנוצרו בעשרות מיליוני השנים האחרונות.

==קישורים חיצוניים==

* 

==הערות שוליים==

קטגוריה:קבוצת הכוכבים קשת
קשת הלא-סדורה
קשת הלא-סדורה
ישיבת בית שמואל

ישיבת בית שמואל שכנה בקריית מטרסדורף בירושלים, הייתה ישיבה חרדית ליטאית שנקראה על שם רבה האחרון של העיר מטרסדורף באוסטריה לפני מלחמת העולם השנייה, הרב שמואל ארנפלד.

==היסטוריה==
281x281 פיקסלים
הישיבה נוסדה בקיץ תשמ"ז בקריית מטרסדורף, על ידי הרב יצחק יחיאל ארנפלד, המשמש גם כרבה של השכונה, והיא מונה כ-120 תלמידים.

בעבר עמדה הישיבה תחת נשיאות הרב עקיבא ארנפלד, אביו של ראש הישיבה, והוא דאג להחזקתה הכלכלית של הישיבה, על ידי גיוס תרומות ברחבי העולם. במקביל דאג הרב עקיבא עהרנפלד גם להחזקת ישיבת חתן סופר בארצות הברית, אותה ייסד אביו – הרב שמואל ארנפלד – לאחר מלחמת העולם השנייה. חלק גדול מהתרומות הושגו מתלמידי אביו.

במשך מספר שנים גייסה הנהלת הישיבה משאבים עבור בנין חדש, הכולל פנימייה מחודשת, חדר אוכל ובית מדרש רחב ידיים. באלול ה'תשס"ט נחנך הבניין החדש, שעמד על תלו כמה שנים, אולם בטבת ה'תשע"ד בעיצומה של סופת שלגים עזה שפקדה את ירושלים, קרסה תקרת בית המדרש, ואך בנס לא היו נפגעים. בית המדרש שופץ ונבנה מחדש ומשמש כבית מדרש ותפילה לתלמידי הישיבה, כולל אברכים ותושבי האזור.

באב ה'תשע"ב נפטר נשיא הישיבה הרב עקיבא עהרנפלד, ומאז ההנהלה והחזקת הישיבה עברו לבנו הרב יצחק יחיאל, שנעזר בבוגרי הישיבה וידידיה על מנת להמשיך להחזיקה.

מאז פרוץ מגפת הקורונה בקיץ ה'תש"פ הישיבה לא שבה לפעילות. 

=== ישיבת משנת עקיבא ===
בחודש אלול תש"פ נפתחה מחדש כישיבת קיבוץ תחת השם "משנת עקיבא", לראשות הישיבה נוסף הרב נחום בר חיים חתנו של ראש הישיבה.

הישיבה במתכונתה החדשה מונה כ 100 בחורים ונחשבת לישיבה מובילה בישיבות הקיבוץ הליטאיות, הבחורים מגיעים ממיטב הישיבות הליטאיות ובעיקר מחברון, פוניבז', אור ישראל, בית מתתיהו, נתיב הדעת - קפלן, בית מדרש עליון ועוד, תנאי הקבלה נחשבים לקשים על מנת לשמור על איכות הישיבה.

משגיח הישיבה הוא הרב אברהם משה קירשנבוים שמכהן גם כמשגיח בישיבת נחלת הלווים בחיפה, לצידו מכהן כנו"נ בישיבה הרב זאב נוימן חתנו של הרב אליעזר כהנמן נשיא ישיבת פוניבז'.

== צוות הישיבה ==
בעבר כיהנו בישיבה הרב נפתלי קפלן, כיום משגיח ישיבת נתיב הדעת, הרב אברהם זיסקינד, כיום ר"מ ישיבת נתיב הדעת, הרב ירוחם דגני, כיום ר"מ ישיבת תורת זאב, הרב צבי קאהן, כיום ראש ישיבת אמרי נועם, הרב יוסף בנימין פינקוס, הרב יצחק קליימן, והרב אברהם ישעיהו וולפא, כיום ראש ישיבת יגדיל תורה.

==בוגרים בולטים==
במהלך השנים העמידה הישיבה אלפי בוגרים, בהם רב העיר פתח תקווה – בנימין אטיאס, אברהם בצלאל וחיים כהן – חברי מועצת העיר ירושלים, הרב יוסף שלמה שירקין – ראש כולל מיר ברכפלד, הרב מנחם שפריי – ר"מ בישיבת קריית מלך, הרב יהודה אודסר – ממשגיחי ישיבת ארחות תורה, הרב מרדכי הרשקוביץ – ר"מ ישיבת תורת חסד, הרב מנחם חנן – בעבר רב קהילת עדת ישראל בסידני שבאוסטרליה, הרב משה אוירבך – ר"מ בישיבת ברקאי שבחיספין והחזן והזמר החסידי אברימי רוט.

==קישורים חיצוניים==
* 

==הערות שוליים==

קטגוריה:ישיבות גדולות בישראל
קטגוריה:ישיבות ליטאיות בישראל
קטגוריה:ירושלים: ישיבות
קטגוריה:קריית מטרסדורף
יחסי איחוד האמירויות הערביות – מלזיה

יחסי איחוד האמירויות הערביות–מלזיה (בערבית: العلاقات الإماراتية الماليزية, במלאית: Hubungan Emiriah Arab Bersatu–Malaysia) הם היחסים הבילטרליים בין איחוד האמירויות הערביות ובין פדרציית מלזיה.

== סקירה כללית ==
היחסים הדיפלומטיים שבין איחוד האמיריות הערביות למלזיה החלו במאה ה-20. מלזיה הקימה את שגרירותה באבו דאבי בשנת 1983, על מנת לחזק את הקשרים הפוליטיים, הכלכליים והחברתיים שלה עם המדינה. מאז הקמת השגרירות, היחסים הכלכליים שבין המדינות התחזקו. היחסים בין המדינות נחשבים יחסים לבביים. כמו כן, בין המדינות נחתם הסכם למניעת כפל מס.

== יחסים כלכליים ==
מאז 2008, איחוד האמירויות הערביות הפך לאחד משותפי הסחר הגדולים של מלזיה. מדי שנה, סך הסחר בין המדינות מגיע למיליארדי שקלים ואף יותר מכך. 

בשנת 2014, שווי הסחורה שיוצאה ממלזיה לאיחוד האמירויות הערביות הגיעה לסך 4.63 מיליארד דולר אמריקאי והיא כללה בעיקר תכשיטים, מקרנים, מחשבים, טלפונים, סבונים, שזיפים, חמאה ועוד. באותה שנה, שווי הסחורה שיוצאה מאיחוד האמירויות הערביות למזליה הגיעה לסך 4.47 מיליארד דולר אמריקאי והיא כללה בעיקר נפט, זהב, תכשיטי זהב, נפט גולמי ועוד.

בשנת 2015, שווי הסחורה שיוצאה ממלזיה לאיחוד האמירויות הערביות הגיעה לסך 2.98 מיליארד דולר אמריקאי והיא כללה בעיקר תכשיטים, מקרנים, מחשבים, סבון, שמן דקלים ועוד. באותה שנה, שווי הסחורה שיוצאה מאיחוד האמירויות הערביות למלזיה הגיעה לסך 2.97 מיליארד דולר אמריקאי והיא כללה בעיקר זהב, נפט גולמי, אלומיניום ועוד.

== ייצוג ==

* איחוד האמירויות הערביות מיוצג במלזיה על ידי שגרירות בקואלה לומפור, בירת מלזיה.
* מלזיה מיוצגת באיחוד האמירויות הערביות על ידי שגרירות באבו דאבי ועל ידי קונסוליה כללית בדובאי.

== הערות שוליים ==
דוקותיים

דוקותיים היא סדרת רשת דוקומנטרית שבועית של כאן תאגיד השידור בבימויו של יוצר הסדרה, איתי אשר. הסדרה שמה במרכזה ישראלים שסיפורם לרוב לא נשמע בתקשורת. סיפורם האישי של הגיבורים מועבר ללא קריינות.

== רקע ==
דוקותיים היא הסדרה הראשונה שיצר תאגיד השידור כאן וסדרת הרשת הדוקומנטרית הראשונה בישראל, ועלתה לראשונה באפיקי הדיגיטל של "כאן" באפריל 2016 טרם סגירת רשות השידור.

שם הסדרה נובע מהתכנון שכל פרק יארוך שתי דקות, אך עם חלוף הזמן התארכו הפרקים לעד 10 דקות.

== סגנון הסיקור ==
סגנון הסיקור משלב בין העיתונות הדיגיטלית הקצבית לעיתונות גונזו בה הכתב נטמע בחוויית הסובייקט המסוקר ולרוב חושפת את העיתונאי למצבים קיצוניים, מסוכנים או מרגשים.

טכניקת צילום הסדרה שמה דגש על אסתטיקה ויזואלית ואתרי הצילום נבחרים באופן שנותן ייצוג מגוון מהחרמון ועד אילת, כולל מעבר לקו הירוק. שניים מהפרקים צולמו בפראג, צ'כיה.

== נושאים ==
הנושאים העיקריים בהם עוסקת הסדרה הם: תופעת אינטרנט, ליגליזציה של קנאביס, דמויות שאינן פוליטיקלי קורקט או שנמצאות בשולי החברה, טכנולוגיה והמפגש שלה עם העולם הישן, מוזיקה, ספורט אקסטרים, מוות, מגדר, החברה הערבית, אמנים, אקטיביסטים, מיניות והתמודדות עם נכות.

הפרקים שונים זה מזה באופיים בהתאם לאופי הגיבור. בין הגיבורים:
* מנהלת אגף עברייני מין בכלא מעשיהו - לבנה אלמקייס, היא שם בשביל להזכיר להם שהם לא הקורבן
* חבר ההגנה הוותיק ביותר - אלכס זילוני, בן 106
* טועמת קנאביס - עדינה ולרשטיין, בת 60, מסייעת להחליט האם לפתח את זן קנאביס מסוים
* דוגמנית נשק - אורין ג'ולי, אחרי השירות הקרבי הפכה לדוגמנית נשק
* מתכנן מסגדים - המהנדס חוסני קטאוי מתכנן מסגדים הגורמים לאדם לחוש קטן מול אלוהים
* ארטעזאכן - גיא קפלן, נותן חיים לזבל על ידי אמנות
* החוצפה - ליאור ברוקס, המתאבק המקצועי הישראלי שינצח בכל מחיר עם תרגילים כמו 'המרפק של העם הנבחר' ו'בעיטת הקרב מגע'. הפרק הראשון בסדרה שצולם בחו"ל
* פעיל בארגון להב"ה - צבי יהודה, בן 19, מבת ים, אחראי אזור המרכז, במצעד הגאווה בירושלים
* שחקן פורנו גאה - עדן רוזנפלד, בן 30, סצנת סרטי הפורנו הגאה בישראל מרגשת אותו
* איב אנד ליר - סיבוב הופעות עם הצמד לפני הפריצה הגדולה

== סדרות בת ==
בעקבות הצלחת הפורמט נוצרו סדרות בת המתמקדות בנושאים ספציפיים:
*ירושלמים - דמויות מפתח בירושלים
*התמודדות - חוויות התמודדות עם נכות
*it's complicated - מורכבויות במערכות יחסים זוגיות
*יציאה - תופעות בחיי הלילה של ישראל
*דוקותיים Tech<ref></ref> - סיפורים על עולם ההייטק הישראלי
*דוקותיים בסלון<ref></ref> - יוצר הסדרה איתי אשר מארח דמויות "דוקותיים" מהעבר
*דוקותיים - יומן מלחמה - אירועים דמויות סיפורים בעקבות ה-7 באוקטובר 2023 ומלחמת חרבות ברזל. זוכה פרס האקדמיה לקולנוע וטלוויזיה 2023.

== קישורים חיצוניים ==
* [https://www.kan.org.il/program/?catid=4 כל הפרקים לצפייה ישירה], דוקותיים, אתר כאן תאגיד השידור
* [https://youtu.be/wOj20ZW1YWA מכאן ומשם עם הבמאי ויוצר סדרת הרשת דוקותיים איתי אשר], ערוץ כאן 11 באתר יוטיוב
* 

== הערות שוליים ==

קטגוריה:תאגיד השידור הישראלי: תוכניות וסדרות רשת
קטגוריה:סדרות טלוויזיה תיעודיות ישראליות
אלכסנדר ויצ'רצ'ק

אלכסנדר ויצ'רצ'ק (בגרמנית: Alexander Wieczerzak; נולד ב-22 במרץ 1991 בפרנקפורט, גרמניה) הוא ג'ודוקא גרמני, אלוף העולם משנת 2017, וזוכה מדליית הארד מאליפות העולם בשנת 2018.

==קריירה==
בפברואר 2014 זכה במדליה המשמעותית הראשונה שלו בקריירה הבוגרת, במדליית ארד בגראנד פרי דיסלדורף, לאחר שניצח את סיראזהודין מאגומדוב הרוסי בקרב על המדליה. ב-6 בדצמבר הוא זכה במדליית ארד בגראנד סלאם טוקיו היוקרתי, כשניצח את גוקי מארויאמה היפני.

ב-26 ביוני 2015, השתתף במשחקים האירופיים הראשונים שנערכו בבאקו, וזכה במדליית הארד בקטגוריית המשקל עד 81 ק"ג. בקרב הראשון הוא ניצח את סויינביורטה איורה האיסלנדי, בקרב השני את טומיסלב מריאנוביץ' הקרואטי, בשמינית הגמר ניצח באיפון את אושנגי מרגיאני הגאורגי וברבע הגמר גבר על לואיק פיטרי הצרפתי בניקוד ווזארי. בחצי הגמר הפסיד לאיוואן ניפונטוב הרוסי ונשר לקרב על מדליית הארד שם גבר על אלכסנדר סטסיאשנקה הבלארוסי.

באליפות העולם 2017 שנערכה בבודפשט, התחרה בקטגוריית המשקל עד 81 ק"ג וזכה במדליית הזהב. בקרב הראשון הוא ניצח את אנטואן ולואה-פורטי הקנדי, בקרב השני את אלן חובטסוב הרוסי, בשמינית הגמר ניצח את המובאטו ארי הסיני בניקוד ווזארי וברבע הגמר ניצח את לאסלו צ'וקנאי ההונגרי כאשר קיבל ניקוד ווזארי בשנייה האחרונה לקרב. בחצי הגמר ויצ'רצ'ק פגש את חסן חלמורזייב הרוסי, האלוף האולימפי המכהן, וכ-40 שניות לסיום ויצ'רצ'ק ביצע תרגיל סיאו נגי והשיג ניקוד ווזארי שהספיק לניצחון. בגמר הוא פגש את מתאו מרקונצ'יני האיטלקי וניצח באיפון 2 דקות מפתיחת הקרב.

באליפות העולם 2018 שנערכה בבאקו, זכה במדליית הארד. בקרב הראשון הוא ניצח את באיפון את סטיוארט מקוואט הבריטי, בקרב השני הוא ניצח בווזארי את אנטוניו אספוזיטו האיטלקי ובשמינית הגמר הוא גבר שוב באיפון על אדוארדו סנטוס הברזילאי. בשלב רבע הגמר ויצ'רצ'ק הפסיד באיפון לודאט אלבייראק הטורקי ונשר לקרבות בית הניחומים. לאחר ניצחון בווזארי על מתיאס קאס הבלגי, ויצ'רצ'ק עלה לקרב על מדליית הארד בו ניצח בווזארי את בן ארצו דומיניק רסל הגרמני כאשר ביצע תרגיל סיאו-נגי 5 שניות לסיום.

==פרסים==
מקור:
*אליפות העולם:
:בודפשט 2017: מדליית זהב בקטגוריית המשקל עד 81 ק"ג
:באקו 2018: מדליית ארד בקטגוריית המשקל עד 81 ק"ג
*אליפות אירופה:
:באקו 2015: מדליית ארד בקטגוריית המשקל עד 81 ק"ג
*תחרויות מהסבב העולמי (מאסטרס, גראנד סלאם, גראנד פרי):
:גראנד פרי דיסלדורף 2014: מדליית ארד
:גראנד פרי סמסון 2014: מדליית כסף
:גראנד סלאם טוקיו 2014: מדליית ארד
:גראנד סלאם טיומן 2015: מדליית ארד

==קישורים חיצוניים==

* 

==הערות שוליים==

קטגוריה:ג'ודוקא גרמנים
קטגוריה:אלופי עולם בג'ודו
קטגוריה:גרמנים שנולדו ב-1991
ברית הקשת

[[נח מביט בקשת שניתנה כסימן אלוהי לכך שלא יבוא מבול נוסף על העולם. ברקע נראה המזבח עליו הקריב נח קרבנות לה' מכל החיות והעופות הטהורים.]]
ברית הקשת היא סיפור מקראי המספר על ברית שנכרתה לאחר המבול בין אלוהים ובין נח, בניו ובעלי החיים ששרדו את המבול בתיבת נח. מהות הברית היא התחייבות של בני האדם ובעלי החיים לבל ימיתו אדם, ותחת זאת התחייבות של ה' שלא יבוא מבול נוסף על העולם שיכלה את האנושות וישחית את הארץ בשנית. האות שנתן ה' לקיום חלקו בברית הוא הופעת קשת בענן, בזמן שבאים עננים להמטיר גשם על הארץ.

== אירועים מקדימים ==

לפי המסורת, לאחר שהרבו בני האדם לחטוא בחטא הגזל, ובעיקר גזל נשים, הביא ה' מבול של גשמים והתפרצות מי תהום שהציפו את העולם במים וכילו את כל האנושות ובעלי החיים מלבד את נח ומשפחתו, שלא חטאו, וזוג פריטים מכל בעלי החיים שעל פני כדור הארץ. זאת, כדי לשמר את המין האנושי ובעלי החיים.

כעבור כשנה, בתום המבול, יצאו נח ומשפחתו עם בעלי החיים מהתיבה, ונח הקריב לפני ה' מכל החיות והעופות הטהורים קרבן לה'. בעקבות הקרבת הקרבנות, אמר ה' שלא יביא עוד מבול לעולם. אז כרת ה' עם נח, בניו ובעלי החיים את ברית הקשת.

== התחייבויות הצדדים ==

===ברכת הבורא===
לפני הברית מברך ה' את נח ואת בניו ומורה להם על היחסים הרצויים בינם לבין הצומח והחי, בדברים דומים למה שנאמר לאדם לאחר הבריאה.

=== התחייבות הנבראים כלפי הבורא ===
בהמשך לברכה, מסייג ה' את הכוח שניתן בידי האדם ומבהיר כי לא ירשה שפיכות דמים.

פרשני המקרא ומדרשי חז"ל בארו שאזהרת הפסוק שֹׁפֵךְ דַּם הָאָדָם בָּאָדָם דָּמוֹ יִשָּׁפֵךְ, פונה אל בתי הדין, שעליהם להמית את הרוצח.

=== התחייבות הבורא כלפי הנבראים ===
לאחר דברים אלו, מוסיף ה' ומודיע על הקמת ברית. יש הרואים<ref>ראה </ref> במילים וַאֲנִי הִנְנִי מֵקִים אֶת בְּרִיתִי, ובעיקר באות וא"ו של וַאֲנִי, רמז לכך שהנבראים היו שותפים להתחייבות בברית שלא להרוג אדם ולהקים בתי דינים לשפוט במשפט צדק.

בפרשיית ברית הקשת מוצגת רק התחייבותו של ה' כלפי בני האדם ובעלי החיים, לבל יבוא עוד מבול נוסף לשחת את הארץ בשל חטאי היושבים בה: 

== אות הברית ==
האות לברית ההימנעות מהשחתת העולם במבול נוסף היא קשת המופיעה בעת שענני הגשם ממטירים את מימיהם על העולם. והקשת מעידה על ההבטחה האלוהית שעננים אלו לא יגרמו למבול נוסף שיציף את העולם: 

נחלקו מפרשי המקרא האם לפני המבול הייתה נראית קשת בעת התעננות השמים בעננים או לא. יש אומרים שמאז ומתמיד הייתה הקשת קיימת, אלא שכעת היא הוגדרה כאות וסימן לכך שלא ירד עוד מבול לעולם. יש אומרים שרק לאחר המבול התחדשה הקשת, אם משום שקרני השמש זרחו מאז יותר בחוזקה על העננים, ואם מסיבות אחרות. ויש אומרים שחוק טבע זה של הופעת הקשת לא התחדש לאחר המבול, אלא שבפועל עד המבול הגשם היה יורד תמיד באופן שלא נראתה אחריו קשת. כי כל הארץ הייתה מתכסה כולה בעננים ללא חלקים בשמיים שבהם קרני השמש יכולים לחדור מבעד העננים. וגם תמיד העננים היו עבים וגסים, ופגיעת קרני השמש בהם לא הייתה יוצרת את התופעה האופטית של מחזה הקשת. 

== קישורים חיצוניים ==

* הרב אמנון בזק, [http://www.hatanakh.com/en/node/28214 ברית הקשת וברית המילה], באתר התנ"ך
* הלל מרצבך, [http://www.shoresh.org.il/spages/articles/article1355.htm עניינה של הקשת בענן], באתר שורש
* [https://www.vorts.co.il/?p=499 מדוע נכרתה הברית דווקא על הקשת בענן], באתר וורטס

== הערות שוליים ==

קטגוריה:סיפורי ספר בראשית
קטגוריה:בריתות במקרא
קטגוריה:נח
קטגוריה:פרשת נח
קטגוריה:קשת בענן
יחסי מלזיה–פיג'י

יחסי מלזיה-פיג'י הם היחסים הדו-צדדיים שבין פדרציית מלזיה לבין הרפובליקה של איי פיג'י.

== סקירה כללית ==
בשנת 1971, ראש ממשלת פיג'י הראשון, רטו סר קמיססה מארה, ביקר במלזיה. היחסים הדיפלומטיים בין המדינות כוננו בשנת 1977. בשנת 1984, הוקמה שגרירות מלזיה בסובה ובשנת 1988, הוקמה שגרירות פיג'י בקואלה לומפור.

== יחסים כלכליים ==
מלזיה ופיג'י מקיימות שיתוף פעולה בתחום המסחר והכלכלה. 

בשנת 2014, שווי הסחורה שיוצאה מפיג'י למלזיה הגיעה לסך 4.36 מיליון דולר אמריקאי והיא כללה בעיקר נפט, שמנים ומים. באותה שנה, שווי הסחורה שיוצאה ממלזיה לפיג'י הגיעה לסך 115 מיליון דולר אמריקאי והיא כללה שמן סויה, מרגרינה, מחשבים, אוניות נוסעים ונפט מזוקק.

בשנת 2015, שווי הסחורה שיוצאה מפיג'י למלזיה הגיעה לסך 6.66 מיליון דולר אמריקאי והיא כללה בעיקר שמן קוקוס, מטוסים, מסוקים ועוד. באותה שנה, שווי הסחורה שיוצאה ממלזיה לפיג'י הגיעה לסך 55.1 מיליון דולר אמריקאי והיא כללה מזגנים, מחשבים, שמן סויה, שמן בצל, אלומיניום ועוד.

== ייצוג ==

* מלזיה מיוצגת בפיג'י על ידי שגרירות בסובה, בירת פיג'י.
* פיג'י מיוצגת במלזיה על ידי שגרירות בקואלה לומפור, בירת מלזיה.

== הערות שוליים ==